คณะผู้ตรวจสอบ: ทรัมป์ "เลือกที่จะไม่ทำอะไร" เพื่อหยุดม็อบ 6 ม.ค. 2021
Committee members say former president chose not to act for more than three hours as riot engulfed the Capitol; panel promises more hearings planned 
WASHINGTON — คณะทำงานชุดดังกล่าว ระบุว่า ทรัมป์นิ่งเฉย ขณะที่ผู้สนับสนุนเขาจำนวนนับพันคนบุกสภา เพื่อหยุดยั้งกระบวนการยืนยันผลการเลือกตั้งประธานาธิบดีที่ทรัมป์แพ้ต่อโจ ไบเดน ส.ส. เอเลน ลูเรีย จากพรรคเดโมเเครตที่ทำงานในคณะตรวจสอบ กล่าวว่า ส.ส. อะดัม คินซิงเกอร์ จากพรรครีพับลิกัน ผู้ที่อยู่ในคณะตรวจสอบเช่นกัน กล่าวว่า ทรัมป์ไม่ทำอะไรเมื่อเกิดเหตุรุนเเรงครั้งนี้เพราะม็อบที่บุกสภาได้ทำให้กระบวนการยืนยันผลการเลือกตั้งหยุดชะงักลง ส.ส. คินซิงเกอร์ กล่าวว่า คณะทำงานชุดนี้ที่ประกอบด้วยส.ส. 9 คน เเสดงคลิปวิดีโอที่รวมคำให้การของบุคคลหลายคนที่เคยทำงานใกล้ชิดกับทรัมป์ และให้มีการถ่ายทอดสดการให้ปากคำของเจ้าหน้าที่อีก 2 คน หลักฐานที่ถูกนำมาเผยเเพร่ในคืนวันศุกร์สนับสนุนข้อกล่าวหาของคณะทำงานชุดนี้เรื่องความนิ่งเฉยของทรัมป์เป็นเวลาหลายชั่วโมงต่อเหตุการณ์จลาจล 6 ม.ค. ปี 2021 ทั้งนี้ในกระบวนการเลือกตั้งประธานาธิบดีสหรัฐฯ จะมี "คณะผู้เลือกตั้ง" ของเเต่ละรัฐหรือ Electoral College ลงคะเเนนหลังจากประชาชนในรัฐของตนใช้สิทธิ์เลือกตั้งประธานาธิบดี จากนั้นสมาชิกรัฐสภาสหรัฐฯ จะลงมติยืนยันผลการเลือกตั้งอย่างเป็นทางการ สำหรับการเลือกตั้งประธานาธิบดีเมื่อเดือนพศจิกายน ปี 2020 โจ ไบเดนชนะโดนัลด์ ทรัมป์ด้วยคะเเนนจากคณะผู้เลือกตั้ง 306 ต่อ 232 หลังจากความโกลาหลที่เกิดขึ้นในวันที่ 6 ม.ค.ปีที่เเล้ว และหลังจากมีการโน้มน้าวของบุคคลใกล้ชิด ในที่สุดทรัมป์ เผยเเพร่แถลงการณ์ที่อัดล่วงหน้า ช่วงหลัง 4 โมงเย็นของวันเดียวกัน โดยเขาขอให้ผู้ประท้วงเดินทางออกจากตึกรัฐสภา